Vi er en utvidet familie med syv voksne og ett barn som har leid huset Aris Palace i ti dager. Huset var nydelig, med flotte soverom, bad, stue, kjøkken og uteområde med svømmebasseng. Fem minutters kjøretur til Karteros Beach, en veldig fin strand med veldig få turister (brukes tilsynelatende mest av grekere, i alle fall i begynnelsen av juli). Kort vei til hovedstaden Heraklion med alle tilbud.
Thanos var en fantastisk vert! Han er en veldig hyggelig mann som gir meget god service. Han møtte oss personlig da vi ankom like før midnatt. Han har svart lynraskt på alle spørsmål hele ferien. Thanos har tips til alt fra rimeligste leiebil til de beste lokale tavernaer.
Anbefales!